Sinjuri, Jien kuntent ħafna li ninsab hawn magħkom illum. Mill-ewwel dikjarazzjoni tiegħi f'din is-sala stampa ħames xhur ilu, aħna ħdimna ħafna mal-President Juncker, it-tim tiegħu u s-servizzi kollha tal-Kummissjoni, mal-President Tusk u t-tim tiegħu, mal-Istati Membri, mal-Parlament Ewropew, mal-President Tajani u Guy Verhofstadt, u l-parlamenti nazzjonali. Jiena u t-tim tiegħi iltqajna ma' rappreżentanti tal-komunitajiet tan-negozju f'kull Stat Membru, mat-trejdjunjins u s-soċjetà ċivili. U se nkomplu naħdmu. Ix-xogħol iebes tagħna kien ta' suċċess: ir-riżultat tax-xogħol kollettiv tagħna huwa dak li ġara s-Sibt li għadda: is-27 mexxej u l-Presidenti tat-tliet istituzzjonijiet urew l-għaqda tagħhom billi qablu dwar linji gwida ċari għan-negozjar. Illum, il-Kummissjoni qed tipproponi rakkomandazzjoni li twassal biex dawn il-linji gwida jsiru direttivi ta' negozjati. F'konformità mal-approċċ b'żewġ fażijiet, dawn id-direttivi jirrigwardaw l-ewwel fażi tan-negozjati biss. Ir-rakkomandazzjoni tagħna turi fejn irridu naslu meta nikkonkludu l-ewwel fażi tan-negozjati; b'mod partikolari fuq id-drittijiet taċ-ċittadini, is-saldu finanzjarju u l-fruntieri esterni l-ġodda. Jien se nagħti attenzjoni kbira għas-sitwazzjoni fl-Irlanda, u se mmur l-Irlanda l-ġimgħa d-dieħla. Ir-Renju Unit għandu jimpenja ruħu bil-qawwi u jagħmel sforz kbir fuq dawn it-tliet kwistjonijiet matul il-ġimgħat u x-xhur li ġejjin. Dawn iżidu ċ-ċansijiet li jintlaħaq ftehim. Xi ftit ħolqu illużjoni li l-Brexit mhux se jkollu impatt materjali fuq ħajjitna jew li n-negozjati jkunu jistgħu jiġu konklużi malajr u mingħajr xkiel. Dan mhuwiex il-każ; neħtieġu soluzzjonijiet tajbin. Għandna bżonn preċiżjoni legali u dan se jieħu ż-żmien. *** Issa, xi ftit kelmiet dwar il-kontenut attwali ta' dawn id-direttivi ta' negozjati. 1- Id-drittijiet taċ-ċittadini Din hija l-prijorità tagħna. Hemm iktar minn 4 miljun Ewropew li jgħixu fir-Renju Unit jew ċittadini Brittaniċi li jgħixu fit-territorju tas-27. L-objettiv tagħna huwa ċar: dawn l-irġiel, dawn in-nisa, dawn il-familji jridu jkunu jistgħu jkomplu jgħixu kif qed jagħmlu bħalissa, għat-tul kollu ta' ħajjithom. Li min irridu nħarsu? Mhux biss dawk li jkunu qed jgħixu jew jaħdmu llum fir-Renju Unit iżda wkoll: U dak li għadni kif għidt japplika ugwalment għal ċittadini Brittanniċi li qed jgħixu u jaħdmu f'wieħed mis-27 pajjiż tal-Unjoni Ewropea. Liema drittijiet irridu nħarsu? Mhux biss id-dritt ta' residenza, iżda wkoll id-drittijiet relatati: Dawn id-drittijiet kollha għandhom jiġu mħarsa u garantiti fuq il-bażi tad-dritt tal-UE, iggarantit mill-Qorti tal-Ġustizzja tal-Unjoni Ewropea. 2- Is-saldu finanzjarju L-objettiv tagħna huwa ċar — kien riaffermat mill-Kunsill Ewropew nhar is-Sibt — ir-Renju Unit għandu jirrispetta, skont ftehim wieħed dwar is-saldu finanzjarju li jkopri r-relazzjonijiet finanzjarji kollha bejn l-UE u r-Renju Unit, l-impenji kollha meħuda minnu bħala Stat Membru tal-Unjoni. Din ma hijiex piena jew taxxa ta' ħruġ. Għal darb'oħra: m'hemm l-ebda sanzjoni. M'hemm l-ebda kont tal-Brexit. Is-saldu finanzjarju huwa biss għall-ħlas tal-kontijiet. L-objettiv tagħna matul din l-ewwel fażi se jkun li jintlaħaq ftehim mar-Renju Unit dwar il-metodoloġija rigoruża għall-kalkolu tal-obbligi tagħha. 3. Governanza Il-Ftehim mar-Renju Unit għandu jipprovdi għal implimentazzjoni effettiva u mekkaniżmi ta' riżoluzzjoni tat-tilwim. Kull meta jkun involut id-dritt tal-UE, pereżempju fir-rigward taċ-ċittadini, aħna għandna niddependu fuq perjodu ta' żmien twil fuq il-Qorti tal-Ġustizzja tal-UE. Inkella, id-drittijiet stabbiliti minn dan il-ftehim, b'mod partikolari għaċ-ċittadini, jkunu biss wegħda illużorja. *** Sinjuri, Dawn in-negozjati ser ikunu straordinarji. Dawn huma sors ta' tħassib għal bosta ċittadini u ħafna organizzazzjonijiet. Aħna għandna bżonn nirrispondu billi nkunu trasparenti. Din hija r-raġuni għaliex qed nippubblikaw illum ir-rakkomandazzjoni tagħna għad-direttivi ta' negozjati tal-Kunsill. Aħna ser inkunu trasparenti matul il-proċess kollu. It-trasparenza tista' tgħin fis-sostenn ta' dibattitu pubbliku kostruttiv u f'dawn in-negozjati li f'kull każ ser ikunu diffiċli. Naħseb li l-UE għandha dejjem tibqa' kalma u orjentata lejn soluzzjoni. Għandna nagħmlu l-isforzi kollha tagħna sabiex jintlaħaq ftehim. Dan huwa l-ispirtu li fih jiena, bil-fiduċja tal-istituzzjonijiet u l-Istati Membri kollha, ser inkompli naħdem. *** L-UE-27 tinsab fit-triq it-tajba biex tiżgura li l-irtirar tar-Renju Unit iseħħ b'mod ordnat. Id-Deċiżjoni tar-Renju Unit li jitlaq mill-Unjoni Ewropea issa kkawża għaxar xhur ta' inċertezza. Jeħtieġ li nneħħu din l-inċertezza. Wasal iż-żmien li jibdew in-negozjati. Hekk kif ir-Renju Unit jkun lest biex jibda bin-negozjati, aħna ser nibdew bin-negozjati. Iż-żmien għaddej.